CELEX: C2005/315/12
Language: sl
Date: 2005-12-10 00:00:00
Title: Sodba Sodišča (šesti senat) z dne  20. oktobra 2005  v zadevi C-505/04: Komisija Evropskih skupnosti proti Združenemu kraljestvu Velika Britanija in Severna Irska (Neizpolnitev obveznosti države — Direktiva 2001/19/ES — Vzajemno priznavanje diplom, spričeval in drugih dokazil o formalni izobrazbi — Medicinska sestra, zobozdravnik, veterinar, babica, arhitekt, farmacevt in zdravnik — Neizvršitev prenosa v predpisanem roku — Gibraltar)

10.12.2005   
            
            
               SL
            
            
               Uradni list Evropske unije
            
            
               C 315/7
            
         
      SODBA SODIŠČA
   
   (šesti senat)
   z dne 20. oktobra 2005
   v zadevi C-505/04: Komisija Evropskih skupnosti proti Združenemu kraljestvu Velika Britanija in Severna Irska (1)
   
   (Neizpolnitev obveznosti države - Direktiva 2001/19/ES - Vzajemno priznavanje diplom, spričeval in drugih dokazil o formalni izobrazbi - Medicinska sestra, zobozdravnik, veterinar, babica, arhitekt, farmacevt in zdravnik - Neizvršitev prenosa v predpisanem roku - Gibraltar)
   (2005/C 315/12)
   Jezik postopka: angleščina
   V zadevi C-505/04, Komisija Evropskih skupnosti (zastopnik: H. Støvlbaek) proti Združenemu kraljestvu Velika Britanija in Severna Irska (zastopnica: S. Nwaokolo), zaradi tožbe zaradi neizpolnitve obveznosti na podlagi člena 226 ES, vložene 8. decembra 2004, je Sodišče (šesti senat) v sestavi J.-P. Puissochet, v vlogi predsednika šestega senata, S. von Bahr in A. Borg Barthet (poročevalec), sodnika, generalni pravobranilec: M. Tizziano, sodni tajnik: R. Grass, 20. oktobra 2005 razglasilo sodbo, katere izrek se glasi:
   
               1.
            
            
               S tem, da za Gibraltar ni sprejelo zakonov in drugih predpisov, potrebnih za uskladitev z Direktivo Evropskega parlamenta in Sveta 2001/19/ES z dne 14. maja 2001 o spremembah Direktiv Sveta 89/48/EGS in 92/51/EGS o splošnem sistemu priznavanja poklicnih kvalifikacij in Direktiv Sveta 77/452/EGS, 77/453/EGS, 78/686/EGS, 78/687/EGS, 78/1026/EGS, 78/1027/EGS, 80/154/EGS, 80/155/EGS, 85/384/EGS, 85/432/EGS, 85/433/EGS in 93/16/EGS v zvezi s poklici medicinske sestre, odgovorne za splošno zdravstveno nego, zobozdravnika, veterinarja, babice, arhitekta, farmacevta in zdravnika, Združeno kraljestvo Velika Britanija in Severna Irska ni izpolnilo obveznosti iz te direktive.
            
         
               2.
            
            
               Združenemu kraljestvu Velika Britanija in Severna Irska se naloži plačilo stroškov.
            
         
      (1)  UL C 31, 5.2.2005.